KOMISIJOS REGLAMENTAS (EEB) Nr. 308/79
1979 m. vasario 16 d.
iš dalies keičiantis Reglamentą (EEB) Nr. 3136/78, nustatantį išsamias importo mokesčio alyvuogių aliejui nustatymo konkurso tvarka taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo([1]) su paskutiniais pakeitimais, padarytais Reglamentu (EEB) Nr. 1562/78([2]), ypač į jo 16 straipsnio 6 dalį,
kadangi Komisijos reglamentas (EEB) Nr. 3136/78([3]) nustatė išsamias importo mokesčio alyvuogių aliejui nustatymo konkurso tvarka taisykles;
kadangi importuojant alyvuogių aliejų, kurio kilmės šalys yra Bendrijai nepriklausančios šalys, su kuriomis Bendrija yra sudariusi susitarimą, importuotojas moka mokestį, nurodytą licencijoje ir patikslintą pagal atitinkamai Bendrijai nepriklausančiai šaliai taikytinas Bendrijos taisykles; kadangi Reglamentas (EEB) Nr. 3136/78 nenustato nuostatų, taikytinų alyvuogių aliejaus importui iš Libano; kadangi tas reglamentas turėtų būti papildytas;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3136/78 4 straipsnio 2 dalis papildoma šia įtrauka:
"- 1977 m. liepos 18 d. (EEB) Nr. 1620/77 dėl alyvuogių aliejaus, kurio kilmės šalis yra Libanas, importo(9),
___________
(9) OL L 181, 1977 7 21, p. 4."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1979 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. vasario 16 d.